钦定古今图书集成/明伦汇编/宫闱典/第097卷 > 《诸公主表序》元·史
## 钦定古今图书集成/明伦汇编/宫闱典/第097卷 > 《诸公主表序》元·史

昔者史臣有言：“妇人内夫家”，虽天姬之贵，史氏犹外
而弗详。然元室之制，非勋臣世族及封国之君，则莫
得尚主。是以世联戚畹者，亲视诸王，其藩翰屏垣之
寄，盖亦重矣。则其世次顾可以弗之著耶？且秦、汉以
来，惟帝姬得号公主，而元则诸王之女亦概称焉，是
又不可不知也。惜乎记载弗备，所可见者仅此而已。
作《诸公主表》。